kardosdrur/scandi-wiki huggingface dataset:
SISU Basketball Klub

SISU Basketball Klub er en dansk basketballklub, hjemmehørende i Gentofte og med hjemmebane i Gentoftehallen. Navnet SISU kommer af det finske udtryk "sisu", der bl.a. står for styrke, vilje og udholdenhed – ikke mindst inden for sport. SISU har både en ungdoms-, en senior- og en eliteafdeling. Både damer og herrer spiller i sæsonen 20011/2012 i den bedste række, dvs. hhv. Dameligaen og Canal Digital Ligaen.

Klubbens historie 
SISU blev stiftet på Frederiksberg i 1954, men flyttede til Gentofte i løbet af 1950'erne. I 1961 fik klubben sit første danmarksmesterskab for herrer, mens damerne hentede deres første mesterskab i 1971.

SISU er Danmarks mest vindende klub, når man tæller danmarksmesterskaber for seniorer, med p.t. 11 til herrerne og 17 til damerne.

I 2004 blev en spiller fra SISU, Christian Drejer, den første dansker til at blive draftet til NBA, verdens stærkeste basketliga. Han blev valgt af New Jersey Nets, men nåede aldrig spillet i NBA.

Klubbens resultater

Herrer 
 11 DM-guld
 9 pokalmesterskaber

Damer 
 17 DM-guld
 10 pokalmesterskaber

Eksterne henvisninger 

 SISUs officielle hjemmeside
 SISU på Dameligaen.dk 

Basketballklubber i Danmark
Sport i Gentofte
Etableret i 1954
Skottorp (slot)

Skottorp () er en herregård i Skummeslövs socken, Høgs Herred, Laholms kommun i Halland.

Omkring 1488 omtales en Axel Bang til Skotterup, og 1536-1562 skrev Axel Andersen Jernskæg sig til Skotterup. I 1663 blev gården solgt af Holger Rosencrantz til Peter Julius Coyet, som samme år solgte det videre til Frans Joel Örnestedt. 

Det forfaldne slot blev nedrevet i 1816 og det nuværende slot i empirestil blev opført.

Eksterne henvisninger 
 Skottorps slott – officiel hjemmeside 
 Slottsguiden.info: Skottorps slott 

Slotte i Halland
Bygninger, konstruktioner og anlæg i Laholms kommun
Byggnadsminnen i Hallands län
Hungersnøden i Irland 1845-1849

Hungersnøden i Irland 1845-1849 ( eller An Drochshaol) var en sultkatastrofe med katastrofale eftervirkninger. Hungersnøden blev forårsaget af parasitten Phytophthora infestans, som angreb kartoflerne og ødelagde den primære madkilde for mange irske familier.

Selve kartoffelpesten forklarer den umiddelbare hungersnød, men udviklingen blev forstærket af andre faktorer med økonomisk, politisk og religiøs baggrund. Det er anslået, at en million irere omkom som et resultat af hungersnødsrelateret sygdom. Omkring en million emigrerede til Storbritannien, USA, Canada og Australien.

Hungersnøden opstod, mens det britiske imperium var i stærk udvikling og blev ikke taget alvorligt i London. Sultkatastrofen havde en ødelæggende effekt på Irland og prægede landet i generationer. Irlands befolkningstal fortsatte med at falde i 70 år, inden det stabiliseredes ved halvdelen af, hvad det var før katastrofen. I Vestirland blev det først stabiliseret i 2006.

Ekstern henvisning 
 Kartoflen blev skæbnesvanger for Irland og USA. Videnskab.dk, 2008

Irlands historie
Hungersnød
Kartoffelsygdomme
Pasewalk

Pasewalk er en by og kommune i det nordøstlige Tyskland, beliggende ved floden Uecker under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Byen har 11.856 indbyggere (2006). Fra 1994 til 2011 var byen hovedsæde for Landkreis Uecker-Randow.

Transport 
 Veje til Anklam, Torgelow, Löcknitz og polske Stettin, Strasburg, Prenzlau og andre.
 motorvejen A20 (Lübeck – Prenzlau-området: Autobahndreieck – motorvej A6 fra Berlin til Stettin)
 jernbane

Natur (by og omegn) 
 1) Wkrzanska Skoven (polsk: Puszcza Wkrzańska, tysk: Ueckermünder Heide)
 2) Floden Uecker

Turisme

Seværdigheder (by) 
 Kirke (13. århundrede)
 Kirke (14. århundrede)
 Kirke (19. århundrede)
 Bymur
 Museum
 Hospital (16. århundrede)

Venskabsbyer 
 Norden, Tyskland
 Police, Polen
 Halen, Belgien

Byer ved Pasewalk 
 Ueckermünde (Tyskland)
 Torgelow (Tyskland)
 Eggesin (Tyskland)
 Strasburg (Tyskland)
 Prenzlau (Tyskland)
 Brüssow (Tyskland)
 Penkun (Tyskland)
 Woldegk (Tyskland)
 Police, Polen
 Stettin (Polen)

Landsbyer ved Pasewalk 
 Löcknitz
 Viereck
 Rossow
 Fahrenwalde
 Rothenlempenow
 Glashütte
 Belling
 Jatznick
 Schönwalde

Se også 
 Stettin Byområdet

Eksterne henvisninger 

 Pasewalk

Byer i Mecklenburg-Vorpommern
Kommuner i Mecklenburg-Vorpommern
Byer i Kreis Vorpommern-Greifswald
Pollux (stjerne)

Pollux (også betegnet Beta Geminorum) er en stjerne i stjernebilledet Tvillingerne. Den er større end Solen og Sirius.

Eksterne henvisninger 
 Pollux – fra SolStation.com

Individuelle stjerner i Mælkevejen
Vryburg

Vryburg ("fri borg") er en by i provinsen North West i Sydafrika.

Byen ligger halvvejs mellem Kimberley (hovedstaden i Northern Cape) og Mafikeng (hovedstaden i North West). Den ligger ved Cecil Rhodes store nordgående jernbanelinje, som gik fra Cape Town gennem Kimberleys diamantfelter, Vryburg, Mafikeng og nordover forbi Victoria Falls. Den ligger også ved hovedvej N14, som går fra Gauteng i sydvestlig retning gennem Vryburg, Kuruman og Upington til gravebyen Springbok i nordvestlige Kap. Denne vej forbinder Gauteng med Namibia.

Townshipet Huhudi (på tswana: "rindende vand") ligger lige syd for byen. Uddannelsesinstituttet Tiger Kloof blev etableret syd for byen af London Missionary Society i 1904. Stenkirken i området er et nationalt monument.

Da republikken Stellaland blev etableret i 1882 blev Vryburg dens hovedstad. G.J. van Niekerk var dens første og eneste præsident. Briterne tog byen i 1885 og førte området ind i Britisk Bechuanaland som igen blev en del af Kapkolonien i 1895. Under anden boerkrig byggede briterne en koncentrationslejr her for at huse boerkvinder og børn. Kapkolonien blev Kapprovinsen i 1910, en af de fire provinser i Unionen Sydafrika og senere Republikken Sydafrika. Da ni provinser blev etableret i 1994, blev byen en del af provinsen North West.

Vryburg er Sydafrikas største kødproducerende distrikt, og herefordkvæget er det mest populære. Distriktet kaldes nogen gange "Sydafrikas Texas". Majs og jordnødder er vigtige afgrøder, som bliver produceret i distriktet.

Eksterne links
 Tiger Kloof Educational Institute 
 Onderstepoort Veterinary Institute 

Byer i Sydafrika
Skotterup (flertydig)

Skotterup har flere betydninger:

 Skotterup – en by i Egebæksvang Sogn syd for Helsingør på Sjælland
 Skottorp (slot) – en herregård i Halland
Kuruman

Kuruman er en by i Nord-Kapprovinsen i Sydafrika, kendt for sit landskab og Oog ("øje"), en geologisk form/kilde som fører vand fra undergrunden til overfladen i ørkenen Kalahari. 

Kuruman–floden som er tør med undtagelse af hurtige flommer efter kraftig nedbør, er opkaldt efter den.

Kuruman var missionsstation for London Missionary Society, grundlagt af Robert Moffat, og var stedet, hvor David Livingstone ankom for sin første stilling som missionær i 1841.

Byer i Sydafrika
Stellaland

Stellaland var en kortlivet boer–republik fra 1882 til 1885 som lå i et område af Bechuanaland, vest for Sydafrikanske republik.

Republikken blev formelt oprettet den 26. juli 1882 af David Massouw og 400 tilhængere under lederskabet til Gerrit Jacobus van Niekerk (1849–1896). Byen Vryburg blev grundlagt og erklæret som hovedstad. Den 7. august 1883 forenede Stellaland sig med Goshen og dannede "Stellalands forenede stater".

Storbritannien sendte i 1885 en styrke under Charles Warren i 1885 som afskaffede republikken den 30. september og førte territoriet tilbage til Britisk Bechuanaland.

Mens den eksisterede, adopterede Stellaland tre forskellige flag.

Tidligere riger, stater, protektorater, kolonier og lande
Sydafrikas historie
Høgs Herred

Høgs Herred () var et herred i Halland.

I herredet lå (og ligger) bl.a. købstaden Lagholm () samt herregårdene Skotterup () og Demmestrup ()

Sogne
I Laholms kommun:
Hassløv
Hishult (føre 1949 æven delar i Norra Åsbo herred)
Knæred
Laholm
Rænnesløv
Skummesløv
Tjærby
Veinge
Våxtorp
Ysby

I Båstads kommun:
Østra Karup

Noter 

Herreder i Halland
Township (flertydig)

Township har flere betydninger:
 Township – ghettolignende bydele i Syd Afrika
 By eller byområde – ofte visende mod en kommune
AFC Asian Cup (mænd)

AFC Asian Cup arrangeres hvert 4. år af Asian Football Confederation, det asiatiske fodboldforbund. Efter 2004 blev det besluttet at flytte mesterskabet for at undgå kollision med andre turneringer. Næste arrangement blev derfor lagt til 2011.

Mesterskabet blev arrangeret første gang i 1956. Japan, Iran og Saudi-Arabien har alle vundet tre gange hver. I tillæg til de asiatiske nationaer er også Australien med i turneringen. Israel har været med tidligere, men er gået over til at blive medlem af UEFA.

Qatar er regerende mestre efter en sejr på 3-1 over Japan i 2019.

Vindere af mesterskabet

Eksterne henvisninger 

 Officielle hjemmeside  

Fodboldturneringer
Etableret i 1956
Kiele Sanchez

Kiele Michelle Sanchez (født 13. oktober 1977) er en amerikansk skuespillerinde, der har blandt har medvirket som Nikki Fernandez i tv-serien Lost og er blevet casted til at medvirke i pilotafsnittet til American Broadcasting Companys kommende Football Wives.

Eksterne henvisninger 

 

Skuespillere fra USA
Rodrigo Santoro

Rodrigo Junquira dos Reis Santoro (født 22. august 1975) er en brasiliansk skuespiller. Han har medvirket i flere succesfulde film inklusive Brainstorm (2001), Carandiru (2003), Love Actually (2003), Che (2008), I Love You Phillip Morris (2009) og Rio (2011). Han er nok mest berømt for sin rolle som Xerxes i filmen 300 (2006) og efterfølgeren 300: Rise of an Empire (2014). Han medvirkede også i tv-serien Lost hvor han spillede Paulo, og han spiller Hector Escaton i HBOs Westworld (2016).

Han har også spillet med i en Chanel No. 5 reklame med Nicole Kidman.

Filmografi 
 Focus (2015)
 Project Power (2020)

Eksterne henvisninger 

 

Skuespillere fra Brasilien
Güstrow

Güstrow (IPA: ˈgʏstroː) er en by og kommune i det nordøstlige Tyskland, beliggende under Landkreis Rostock i delstaten Mecklenburg-Vorpommern. Den er administrationsby i landkreisen og har en befolkning på cirka 31.000.

Güstrow er beliggende cirka 45 km syd for Rostock ved floden Nebel, der er biflod til Warnow, og som via Bützow-Güstrow-Kanal er forbundet med denne. Güstrow ligger ved søerne Inselsee, Sumpfsee, Parumer See, Grundloser og Gliner See. Der er en del skov i området.

Historie 

Güstrow nævnes første gang i 1228. Det siges at den er grundlagt af et barnebarn af Henrik Løve. Güstrow blev sommerresidens for hertugerne af Mecklenburg i det 14. århundrede. Efter delingen af Mecklenburg i 1621 blev den hovedstad i det lille hertugdømme Mecklenburg-Güstrow. General Albrecht von Wallenstein, som stod i spidsen for plyndringen af Jylland under Trediveårskrigen, var hertug af Mecklenburg-Güstrow.

I 1695 døde den sidste hertug af Mecklenburg-Güstrow, hertugdømmet ophørte og blev en del af hertugdømmet Mecklenburg-Schwerin.

Den berømte billedhugger Ernst Barlach boede i Güstrow 1910 til sin død i 1938.

Seværdigheder 

Der er flere seværdigheder i Güstrow:
 Schloss Güstrow er bygget i 1589 i renaissancestil som residens for hertugerne af Mecklenburg. Mellem 1963 og 1981 blev der gennemført en omfattende restaurering, og renaissancehaven blev genskabt efter gamle beskrivelser og tegninger.
 Domkirken er et gotisk teglstens byggeri opført mellem 1226 og 1335. Der er et sengotisk alter fra cirka 1500.
 St. Maria kirken er en gotisk teglstenskirke genopbygget i det 19. århundrede.
 Ernst Barlachs Atelier hvor der udstilles en stor samling af hans værker.

En separat liste over monumenter er givet på Den europæiske rute for teglstensgotik.

Venskabsbyer 
 Ribe, Danmark
 Valkeala, Finland
 Kronshagen, Tyskland
 Gryfice, Polen
 Neuwied, Tyskland

Kommuner i Mecklenburg-Vorpommern
Byer i Kreis Rostock
Ridder Lykke

"Ridder Lykke" er en popsang fremført af det danske band Rocazino.

Sangen er skrevet af Wikke & Rasmussen (Steen Rasmussen og Michael Wikke) med musik af bandets sangskriver Jesper Winge Leisner til tv-serien Tonny Toupé Show, som Steen Rasmussen og Michael Wikke stod bag. "Ridder Lykke" blev udgivet første gang på albummet Sejle med dig i 1987 og blev hurtigt en landeplage. Sidenhen er den udgivet på adskillige opsamlingsalbum og har fået status af moderne klassiker, der stadig spilles på diskotekerne anno 2016.

Flere artister har lavet en coverversion af "Ridder Lykke", bl.a. sangerinden Lykke i 2003. I begyndelsen af året 2009 lavedes en parodi på sangen til anledning af den såkaldte 'bilagssag' af den forhenværende statsminister Lars Løkke Rasmussen. 'Ridder Lykke' var i teksten erstattet af 'Lars Løkke'.

Sange fra Danmark
1-krone

Enkronen er den mindste gyldige sølvfarvede mønt i Kongeriget Danmark. 
Den mønt der bruges i dag, blev sat i omløb d. 26. januar 1993.

Mønten er fremstillet i kobbernikkel, har en diameter på 20,25 mm, vejer 3,6 g, har en tykkelse på 1,6 mm og har en riflet rand.

Tidligere enkroner

1875-1898 

Den første enkrone havde et portræt af Kong Christian IX og hjertemøntmærket på forsiden. 
På bagsiden sås det lille rigsvåben omgivet af en delfin og et bygaks.
Mønten bestod af 80% sølv, vejede 7,5 g, målte 25 mm i diameter. I alt blev der præget 6,2 mio stk.

1915-1916 

Enkronen mellem 1915 og 1916 havde Kong Christian X's portrætmonogram og hjertemøntmærket på forsiden. Bagsiden var magen til Kong Christian IX's enkrone – en delfin og bygaks. På bagsiden var der et spiralmønster. 
Mønten bestod af 80% sølv og vejede 7,5 g og der blev præget 2,4 mio stk.

1924-1941 

Enkronen mellem 1924-1941 havde Kong Christian X's kronede spejlmonogram på forsiden og hjertemøntmærket. På bagsiden sås Christian V's krone. 
Enkronen bestod af aluminiumsbronze og der blev præget ca. 17,3 mio stk.

1942-1947 

Enkronen mellem 1947-1959 havde Kong Christian X's portræt på forsiden og det karakteristiske hjertemøntmærke. På bagsiden sås et korslagt hvede- og havrestrå. 
Enkronen bestod af det guldfarvede aluminiumsbronze og vejede 6,5 g. I perioden blev der ca. præget 13,4 mio stk.

1947-1959 

Enkronen i denne tidsperiode havde Kong Frederik IX's portræt på forsiden og det karakteristiske hjertemøntmærke. På bagsiden sås det lille rigsvåben. 
Enkronen var lavet i aluminiumsbronze og vejede 6,5 g. I perioden 1947-1959 blev der ca. præget 29,4 mio. stk. Der blev også præget enkelte 1 kroner med årstallet 1960, hvor mange vides ikke præcist. De kom dog aldrig ud i cirkulation og deres eksistens blev først kendt mange år efter.

1960-1972 

Enkronen i denne tidsperiode havde Kong Frederik IX's portræt på forsiden og det karakteristiske hjertemøntmærke. På bagsiden sås det store rigsvåben. 
Enkronen var lavet i det sølvfarvede kobbernikkel og vejede 6,8 g. Frem til 1972 blev der præget ca. 195,7 mio. stk.

1973-1989 

Enkronen i denne tidsperiode havde Dronning Margrethe II's portræt på forsiden. Den havde også hjertemøntmærket, som stadig bruges på den nuværende serie. På bagsiden sås det store rigsvåben.
Enkronen var lavet af kobbernikkel og vejede 6,8 g. Frem til 1989 blev der ca. præget 307,6 mio. stk.

Kilder 

Mønter fra Danmark
Born-Oppenheimer-approksimationen

Born-Oppenheimer-approksimationen bruges til at gøre det lettere at løse Schrödinger-ligningen for et system af flere elektroner og atomkerner såsom molekyler. I approksimationen anvendes det, at elektronerne har meget mindre masse end atomkernerne. Atomkernerne regnes derfor som stationære, mens elektronernes tilstande findes. Derefter bruges det resulterende gennemsnit for elektronerne til at løse Schrödinger-ligningen for atomkernerne. I Born-Oppenheimer-approksimationen behandles elektroner og atomkerner altså separat.

Formulering 
Schrödinger-ligningen for et system af  elektroner og  atomkerner har en Hamilton-operator  givet ved en sum af de kinetiske og potentielle energier:

Første led  er elektronernes kinetiske energi,  er atomkernernes kinetiske energi,  er elektron-elektron-frastødning,  er atomkerne-atomkerne-frastødning, mens  er elektron-atomkerne-tiltrækning. Skrevet fuldt ud repræsenteres alle interaktionerne med Coulomb-potentialer:

Jf. Born-Oppenheimer-approksimationen antages det nu, at atomkernerne ikke bevæger sig. Det kinetiske led bliver derfor nul, mens kernernes interne afstand  bliver konstant. Således er  konstant og kan udelades fra Hamilton-operatoren uden fysisk betydning. Tilbage står der nu en Hamilton-operator , der kun beskriver elektronerne:

Den elektroniske Schrödinger-ligning

kan da løses for at finde elektronernes tilstande. Energien  er en gennemsnitlig forventningsværdi for Hamilton-operatoren:

Da elektronerne bevæger sig meget hurtigere end atomkernerne, giver det mening at erstatte disse led i Hamilton-operatoren med et gennemsnit. Atomkernerne befinder sig derved i et effektivt potentiale dannet af den fundne energi  samt atomkerne-atomkerne-potentialet:

Schrödinger-ligningen for kernerne er derfor:

Ved at finde elektronernes tilstand kan atomkernernes tilstande altså efterfølgende også findes. Løsningerne kan kombineres som et produkt:

Dermed er hele systemet løst.

Kildehenvisninger 

Atomfysik
Kvantekemi
Styggtann

Stygtann (født i 1970'erne i Norge) er en norsk-dansk undergrunds-rapper, der er mest kendt for sin optræden på Jokerens single Sulten på hans album Alpha Han fra 2003.

Stygtann er født og opvokset i Norge, men pågrund af et slemt stofmisbrug, besluttede han sig for at flygte fra landet og starte på en frisk med at rappe i Danmark.

Han flyttede til Christianshavn hvor han personligt langsomt lærte Jokeren at kende, og de begyndte efterhånden at snakke om at udgive noget sammen. Da Stygtann kom op med en personlig tekst om sin triste fortid, endte de med at lave singlen Sulten sammen.

Han er hverken særlig kommerciel eller specielt omtalt i offentligheden, men har mange gange stillet op i MC's Fight Night og kom i finalerunden i 2002 og 2003.

Rappere fra Danmark
Rappere fra Norge
Djævleøen

Djævleøen () er en lille klippeø i Atlanterhavet, beliggende 13 km fra kysten af Fransk Guyana og byen Kourou. Den er en del af øgruppen Îles du Salut, der også består af øerne Île Royale og Île Saint-Joseph. Djævleøen er svært tilgængelig, og det omgivende hav har kraftige tidevandsstrømme. Øen har et areal på 0,140 km².

Historie 
Djævleøen fungerede indtil 1946 som fangekoloni.

Fangekolonien blev grundlagt af Napoleon III i 1852, og blev en af de mest berømte i historien. Navnet Djævleøen bruges ofte som samlet betegnelse for de fire straffekolonier i området, hvoraf en var placeret i Kourou på fastlandet og to på andre småøer. Cirka 80.000 fanger blev sendt til kolonierne i årene 1852-1946, og mange af dem vendte aldrig tilbage grundet sygdomme. Djævleøen var dog ikke værst, idet epidemier ikke så let nåede øen. Det var de fanger, der udgjorde den største trussel, der kom på Djævleøen – og det kunne være alt fra politiske fanger til mordere. Blandt de kendte fanger var den uskyldigt dømte jødiske officer Alfred Dreyfus og den senere forfatter Henri Charrière. Grundet Dreyfus' skæbne kom der meget opmærksomhed på øen i 1895. Charrière, oftest kendt som "Papillon" ("sommerfugl") havde held med at stikke af og skrev bogen Papillon om sine oplevelser på øen. Bogen er senere filmatiseret med Steve McQueen og Dustin Hoffman i hovedrollerne.

Der har også siddet mindst én dansker i forvaring på Djævleøen; bogen "Helvede hinsides Havet" – En straffefanges optegnelser fra Gyana af Aage Kraup Nielsen (30. august 1933) beskriver i detaljer den uhyrlige dagligdag i kolonien fra en senere hjemvendt, anonym, dansk straffefange nr. 44,792. Udgivet af Gyldendalske Boghandel Nordisk Forlag i 1934.

Rene Belbenoit skrev en anden bog om straffekolonien, "Dry Guillotine", i 1938. Bogen viste fangekoloniens gru og bidrog til at opinionen vendte sig mod denne straffemetode. Samme år sluttede man med at sende fanger til Djævleøen, og der er grund til at tro, at bogen var medvirkende til den beslutning. De fanger, der sad på øen, blev imidlertid siddende indtil 1946 – formentlig på grund af 2. verdenskrig, der gav anledning til langt større bekymringer i Frankrig. De fleste fanger vendte tilbage til Frankrig, men en del blev i Fransk Guyana. Fængslet lukkede endeligt i 1952.

Den Europæiske Rumorganisation opsender satellitter inde fra fastlandet ved Kourou.

Eksterne henvisninger 

Øer i Frankrig
Øer i Atlanterhavet
Øer i Sydamerika
Sovjetunionens Øverste Sovjet

Den Øverste Sovjet (, ) var det øverste folkevalgte lovgivende organ i Sovjetunionen, de sovjettiske unionsrepublikker og de autonome republikker fra 1936 og til unionens opløsning i december 1991 og derefter i Den Russiske Føderation og dens republikker frem til oktober 1993.

Sovjetunionens Øverste Sovjet bestod af to kamre, Unionssovjetten og Nationalitetssovjetten. Den Øverste Sovjet skulle godkende partiets centralkomités planer og budgetter før de fik lovformelig kraft. Ved valgene til Den Øverste Sovjet opstillede kommunistpartiet og masseorganisationer som kvindeorganisationen kandidater. 

Den Øverste Sovjet mødtes to gange årligt i 3-4 dage. Hvert af de to kamre bestod af 750 medlemmer. Selve lovgivningsarbejdet foregik i en række udvalg, der valgtes på Den Øverste Sovjets første møde. Her valgtes også medlemmerne til Den Øverste Sovjets Præsidium og Ministerrådet.

Lovgivende organ

Præsidiet bestod af omkring 40 medlemmer. Det havde til opgave at lede de mange udvalg samt at foretage det egentlige lovgivningsarbejde. Præsidiet kunne udstede forpligtende og love, mens resten af lovgivningen skulle vedtages på Den Øverste Sovjets samlinger.

Udøvende organ

Ministerrådet var et overvejende udøvende organ, der førte den vedtagne politik ud i livet. Det var rådet, der ledte de centrale forvaltninger. Rådet kunne dog samtidig udarbejde forordninger og bekendtgørelser, til opfølgning af lovene, og havde således også udøvende funktioner.

Formænd for USSR's øverste Sovjets presidium (1938–1989)  
Mikhail Kalinin 1938–1946
Nikolaj Sjvernik 1946–1953
Kliment Voroshilov 1953–1960
Leonid Bresjnev 1960–1964
Anastas Mikojan 1964–1965
Nikolaj Podgornij 1965–1977
Leonid Bresjnev (anden periode) 1977–1982
Jurij Andropov 1982–1984
Konstantin Tjernenko 1984–1985
Andrej Gromyko 1985–1988
Mikhail Gorbatjov 1. oktober 1988 – 25. maj 1989

Formænd for USSR's øverste Sovjet (1989–1991) 
Mikhail Gorbatjov 25. maj 1989 - 15. marts 1990
Anatolij Lukjanov 15. marts 1990 - 22. august 1991

Eksterne henvisninger 
Valgloven fra 1937, hentet 8. februar 2015, 

Øverste Sovjet
Etableret i 1938
Ophørt i 1991
Everybody Knows This Is Nowhere

Everybody Knows This Is Nowhere er et studiealbum udgivet af Neil Young i 1969.

Albummet er Neil Youngs andet album i eget navn og det første med backing-bandet Crazy Horse. 

Albummet solgte platin og nåede en plads som nr. 34 på den amerikanske albumhitliste Billboard 200.

Spor 
 "Cinnamon Girl" – 2:58
 "Everybody Knows This Is Nowhere" – 2:26
 "Round & Round (It Won't Be Long)" – 5:49
 "Down by the River" – 9:13
 "Losing End (When You're On)" – 4:03
 "Running Dry (Requiem for the Rockets)" – 5:30
 "Cowgirl in the Sand" – 10:30

Neil Young-album
Album fra 1969
The Wind That Shakes the Barley

The Wind That Shakes the Barley kan henvise til flere artikler:

"The Wind That Shakes the Barley" (sang) af den irske digter Robert Dwyer Joyce fra 1861
The Wind That Shakes the Barley (album) af den canadiske sanger og mulitiinstrumentalist fra 2010
Vinden som ryster kornet, film instrueret af Ken Loach fra 2006
Nulmeridianen

Nulmeridianen er den meridian som længdegraderne regnes ud fra. 0. længdekreds, som den også kaldes, er udgangspunktet for målingen af jordens 360 længdekredse.
Nulmeridianen blev anvendt af det britiske admiralitet på internationale søkort fra 1765, og på en konference i Washington D.C. i 1884 blev det besluttet, at Greenwich-meridianen, defineret gennem Greenwich-observatoriet øst for London, skal være den fælles nulmeridian.
Meridianen har også betydning for tidszonernes indretning, der også har sit udgangspunkt i Greenwich, den såkaldte Greenwich Mean Time forkortet GMT.

Galleri

Se også 
 GPS
 Koordinatsystem
 Navigation
 1. østlige længdekreds
 1. vestlige længdekreds

Navigation
Greenwich
Længdekredse